Hvad er biogas?

På et biogasanlæg laver man blandt andet gylle fra husdyr og madaffald om til biogas. På anlægget er der rådnetanke, hvor bakterier nedbryder det organiske affald, så der udvindes biogas.

Biogas bliver på samme måde som naturgas brugt til at opvarme vores huse eller til at lave strøm. Restproduktet er fyldt med næring og bruges derfor som gødning til at sprede på markerne, hvor det kan erstatte kunstgødning.

Kilde: affald.dk